Diari Oficial de la Generalitat Valenciana


Sumari del DOGV 3751, del 17-05-2000 (2000/3803)

RESOLUCIÓ de 25 d'abril de 2000, del Servei Territorial d'Indústria i Energia d'Alacant, per la qual es convoca per a l'alçament d'actes prèvies a l'ocupació de determinades finques afectades per la línia aèria de mitjana tensió a 20 kV per a subministrament a planta La Escandella Cogeneración.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3751

Data del DOGV
:   17-05-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/3803


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 25 d'abril de 2000, del Servei Territorial d'Indústria i Energia d'Alacant, per la qual es convoca per a l'alçament d'actes prèvies a l'ocupació de determinades finques afectades per la línia aèria de mitjana tensió a 20 kV per a subministrament a planta La Escandella Cogeneración. [2000/M3803]
  
Mitjançant la Resolució del Servei Territorial d'Indústria i Energia d'Alacant, de 7 de febrer de 2000, ha sigut autoritzada i declarada, en concret, la utilitat pública de la línia aèria de mitjana tensió a 20 kV per a subministrament a planta La Escandella Cogeneración, després de la corresponent informació pública. La dita declaració, d'acord amb el que s'ha disposat en l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i implicarà la urgent ocupació als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, tot complint el que s'ha disposat en l'article 52 de la Llei d'Expropiació Forçosa, es convoca els titulars dels béns i drets afectes a l'ajuntament on radiquen les finques afectades, com a punt de reunió per a, de conformitat amb el procediment que estableix l'esmentat article 52, portar a cap l'alçament d'actes prèvies a l'ocupació i, si és procedent, les d'ocupació definitiva.
  
L'alçament d'actes tindrà lloc el dia 31 de maig de 2000 als ajuntaments de Novelda i Monforte del Cid.
  
Totes les persones interessades, i també les que siguen titulars de qualsevol tipus de drets sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució; es podran fer acompanyar dels seus perits i un notari, si ho consideren oportú, amb les despeses a càrrec seu.
  
L'ordre de l'alçament de les actes figura al tauler d'edictes dels ajuntament afectats i es comunicarà a cada interessat mitjançant l'oportuna cèdula de citació. S'informa que aquesta publicació es realitza, igualment, als efectes que determina l'article 59.4 de la Llei de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o domicili ignorat, d'acord amb el que s'indica en l'annex.
  
En l'expedient d'expropiació, La Escandella Cogeneración, SA assumirà la condició de beneficiària.
  
Alacant, 25 d'abril de 2000.- El director territorial: Clemente Vergara Trujillo.
  
ANNEX
  
Relació de titulars afectats i desconeguts